ส่วนใดของคูน ที่มีสรรพคุณใช้เป็นยาถ่ายและยาระบายในคนที่ท้องผูกเป็นประจำ แก้บิด แก้ไข้มาลาเรีย ใช้ภายนอกพอกแก้ปวดข้อ
A. ใบอ่อน
B. เปลือกราก
C. เนื้อในฝัก
D. ฝัก
E. เนื้อไม้
คำตอบที่ถูกต้องคือ C.  เนื่องจาก เพราะเนื้อในฝักของคูน มีสรรพคุณใช้เป็นยาถ่ายและยาระบายในคนที่ท้องผูกเป็นประจำ แก้บิด แก้ไข้มาลาเรีย ใช้ภายนอกพอกแก้ปวดข้อ

สรรพคุณของคูน
ฝัก รสหวานขม เย็นจัด ไม่มีพิษ ขับเสมหะ ขับพยาธิ แก้เด็กเป็นตานขโมย เป็นยาถ่ายและแก้ไข้มาลาเรีย
เนื้อในฝัก รสหวานเอียน ใช้เป็นยาถ่ายและยาระบายในคนที่ท้องผูกเป็นประจำ แก้บิด แก้ไข้มาลาเรีย ใช้ภายนอกพอกแก้ปวดข้อ
เมล็ด ใช้เป็นยาระบาย และเป็นยาทำให้อาเจียน
ดอก ใช้เป็นยาถ่าย หล่อลื่นลำไส้ แก้โรคเกี่ยวกับกระเพาะอาหาร และแผลเรื้อรัง
ใบ เป็นยาถ่าย แก้อัมพาต และโรคเกี่ยวกับสมอง
ใบอ่อน แก้ไข้รูห์มาติค (Rheumatic fever) ใช้ภายนอก ตำพอกหรือคั้นเอาน้ำทาแก้กลากเกลื้อน ตำทาถูนวดแก้ปวดข้อ และแก้กล้ามเนื้อบนใบหน้าเป็นอัมพาตครึ่งซีก (โรคปากเบี้ยว)
เปลือกต้น เป็นยาช่วยเร่งคลอด แก้ท้องร่วงและใช้ย้อมหนังสัตว์
เนื้อไม้ แก้รำมะนาด
แก่น ใช้ขับพยาธิไส้เดือน
เปลือกราก เป็นยาระบาย แก้ไข้มาลาเรีย
ราก ใช้เป็นยาบำรุง และยาถ่ายอย่างแรง แก้ไข้ แก้โรคเกี่ยวกับหัวใจ แก้โรคเกี่ยวกับถุงน้ำดี ใช้ภายนอกแก้ปวดข้อ (ใช้พอก)

วิธีและปริมาณที่ใช้
ฝัก 30 กรัม ใช้ต้มน้ำกิน
เนื้อในเมล็ด 4-8 กรัมผสมกิน
เมล็ด 5-6 เม็ด บดเป็นผงกิน

ตำรับยา

1. แก้กลากและโรคผิวหนังที่เกิดจากเชื้อรา ใช้ใบสดตำให้ละเอียดพอกหรือถูทาบริเวณที่เป็น

2. เป็นยาถ่ายหรือยาระบายในผู้ใหญ่ ใช้เนื้อในฝัก 8 กรัม ผสมมะขามเปียก หรือน้ำตาลขนาดเท่ากัน ถ้าต้องการถ่ายแรงให้กินขนาด 30-60 กรัม ขนาดสูงอาจทำให้มีอาการปวดมวนท้อง คลื่นไส้และอืดแน่นได้

3. เป็นยาทำให้อาเจียน ใช้เมล็ด 5-6 เม็ด บดเป็นผงกิน
การแพทย์ทางเลือก (alternative medicine)